Diari Oficial de la Generalitat Valenciana


Sumari del DOGV 7676, del 11-12-2015 (2015/9328)

Notificació de la sentència dictada en el procediment de guarda i custòdia número 108/2015.
-------------------------------------------------------------------------------------------

### Dades del document

Número de DOGV
:   7676

Data del DOGV
:   11-12-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9328


Organisme emissor
:   Jutjat de Primera Instància Número 3 d'Elda

Tipus de document
:   Edicte

Notificació de la sentència dictada en el procediment de guarda i custòdia número 108/2015. [2015/9328]  
Assumpte: família, guarda, custòdia o aliments fill menor no matrimonial no consensuat 000108/2015.  
Part demandant: Esmeralda Ortegón Gómez.  
Part demandada: Reinel Giraldo Galvis.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Jutjat de Primera Instància número 3  
Procediment: mesures fills extramatrimonials no consensuats número 108/2015.  
Sentència número 000161/2015  
Elda, 16 de novembre de 2015  
Gloria Lobato de Abajo, jutgessa del Jutjat de Primera Instància i Instrucció número 3 d'Elda, he vist les presents actuacions de regulació de relacions paternofilials a instàncies de Diana Esmeralda Ortegón Gómez, assistida per la lletrada la senyora González Payá i representada pel procurador dels tribunals el senyor Mestre Martínez, contra Reinel Giraldo Galvis, declarat en situació de rebel·lia processal, seguides amb el número 108/2015, en virtut de les facultats que m'han sigut donades per la Constitució i, en nom del rei, dicte la sentència següent:  
  
Dispositiva  
Estime parcialment la demanda de regulació de relacions paternofilials promoguda pel procurador dels tribunals el senyor Mestre Martínez, en nom i representació de Diana Esmeralda Ortegón Gómez, contra Reinel Giraldo Galvis, declarat en situació de rebel·lia processal, i adopte les mesures següents:  
1. La pàtria potestat del fill comú, J., serà exercitada conjuntament per ambdós progenitors.  
2. Atribuïsc a Diana Esmeralda Ortegón Gómez la guarda i custòdia del fill comú, J.  
3. No es fixa règim de visites a favor del pare.  
4. Impose a Reinel Giraldo Galvis l'obligació d'abonar a favor del seu fill menor una pensió per aliments de 250 euros mensuals, pagadors dins dels cinc primers dies de cada mes i per mesos anticipats, mitjançant l'ingrés de l'esmentada quantitat en el compte corrent que la mare indique a aquest efecte, i aquesta pensió s'actualitzarà a partir de l'1 de gener de cada any, una vegada l'Institut Nacional d'Estadística publique l'índex de preus al consum, així com el pagament de la meitat de les despeses extraordinàries, com ara intervencions quirúrgiques, pròtesi, malalties llargues, etcètera, sempre que s'acrediten de manera suficient, siguen consultats prèviament amb ell (sempre que siga possible) o siguen autoritzats pel jutjat, si hi ha discrepància entre els pares.  
  
Tot això sense expressa imposició de costes processals.  
Notifiqueu aquesta resolució a les parts i feu-los saber que no és ferma, que és susceptible de recurs d'apel·lació que s'haurà d'interposar en aquest jutjat en el termini de 20 dies, comptadors des de l'endemà de la notificació. En la interposició del recurs, l'apel·lant haurà d'esmentar la resolució impugnada, els pronunciaments que impugna i les al·legacions en què basa l'apel·lació.  
De conformitat amb modificació de la Llei Orgànica del Poder Judicial per la Llei 1/2009, Boletín Oficial del Estado de 4 de novembre de 2009, disposició addicional 15a, cal la consignació en el compte de consignacions i dipòsits del jutjat de la quantitat de 50 euros com a requisit per a admetre a tràmit el recurs d'apel·lació abans esmentat.  
  
I una vegada posat en les actuacions el certificat d'aquest, incloeu aquesta sentència en el llibre de sentències.  
Aquesta és la meua sentència, de la qual porteu un testimoniatge a les actuacions corresponents, que pronuncie, mane i firme, Gloria Lobato de Abajo, jutgessa del Jutjat de Primera Instància i Instrucció número 3 d'Elda i partit judicial.»  
  
Atés que es desconeix el domicili o la residència actuals de la part demandada, per la resolució d'aquesta data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat publicar aquest edicte al tauler d'anuncis d'aquest jutjat, per a portar a efecte la diligència de notificació de la resolució continguda en els seus mateixos termes al demandat, Reinel Giraldo Galvis, en parador ignorat.  
  
Elda, 17 de novembre de 2015.- La secretària judicial: María José Giner González.